ჯეიმზ ფრანკო

ჯეიმზ ედვარდ ფრანკო ( დ. 19 პირელი, 1978) — ამერიკალი არტისტი,  რეჟისორი, სცენარისტი, პროდიუსერი დო ხანტუ.

ბიოგრაფია
ოარტისტე მოღალობა დიჭყჷ გვიანო 90-იან წანეფს, მუჟამსჷთ ქაკათჷ ოტელევიზიე სერიალს Freaks and Geeks დო მუსხირენ ახალურ ფილმის. 2001 წანას ფრანკოქ არსულჷ თარი როლი მარკ რიდელიშ გინოღალირი ოტელევიზიე ბიოგრაფიულ ფილმის ჯეიმზ დინი, მუთით თიქი დეინალჷ ორქოშ გლობუსი ნომინაციას საუჯგუშო არტისტი მინისერიალს ვარდა ოტელევიზიე ფილმის.

ფრანკოშ ოწოხოლე არძაქ კითი მოღირიკჷ მარველიშ კომიქსეფიშ პერსონაჟ ბორბოლია-კოჩიშენ გინოღალირი ტრილოგიას ჰარი ოზბორნიშ როლიშ რსულებათ. ათეშ უკული, თიქი აკათჷ ოურდუმე ფილმის დიდი რეიდი (2005), რომანტიკულ დრამას ტრისტანი დო იზოლდა, დო ჯასტინ ლინიშ დრამას ანაპოლისი (2006). 2008 წანას თიქი ილაჸაფჷ კომედიას ანანასიშ ექსპრესი დო დეინალჷ მაჟირა ორქოშ გლობუსი, ათეჟამს ნომინაციას - საუჯგუშო ქომოლკოჩი არტისტი მიუზიკლის ვარდა კომედიას. ათე წანას თიქი ილაჸაფჷ დენი ელფმენი ბიოპიკის მილკი. 2010 წანას ფრანკოქ თარი როლი არსულჷ ფილმის 127 სათი, ნამუთ დორსხუაფილი რე ნანდული ამბეს, ამერიკალი გვალაშ მალუ აარონ რელსტონიშ გეშა. ათე როლიშ რსულებაშო თიქი დეინალჷ ოსკარისა დო ორქოშ გლობუსიშ ნომინაციეფი.

2011 ფრანკოქ უმენძელჷ ოსკარიშ 83-ა დოჯილდაფას ენ ჰეთეუეიწკჷმა ართო. ოშინალი რე, ნამდა ათე ბორჯის თინა ნომინირაფილი რდჷ ოსკარს საუჯგუშო არტისტი კოჩიშო.

ფილმოგრაფია

 რესურსეფი ინტერნეტის 



 სქოლიო 

კატეგორია:დუნაბადი 1978
კატეგორია:ამერიკალი არტისტეფი